

APLINKOS PROJEKTŲ VALDYMO AGENTŪROS INFORMACINĖS SISTEMOS GAMYBOS ĮMOKOS SKIRSTYMO GYVENTOJAMS POSISTEMĖS VYSTYMO, PALAIKYMO IR GARANTINĖS PRIEŽIŪROS PASLAUGŲ FUNKCINĖ–TECHNINĖ SPECIFIKACIJA
1 priedas 
NAUJI REALIZUOTINI GIG NEFUNKCINIAI REIKALAVIMAI
GIG nauji nefunkciniai reikalavimai
	Eil. Nr.
	Reikalavimo aprašymas

	Reikalavimai naudotojų administravimui

	V-1. 
	Prisijungusiam GIG naudotojui suteikta galimybė susipažinti su taisyklėmis ir dokumentais pirmą kartą prisijungus arba po dokumentų pasikeitimo, kol naudotojas nepatvirtins susipažinimo, sistema neleidžia tęsti darbo.

	V-2. 
	Pasikeitus taisyklėms ar kitiems GIG naudojimo dokumentams, su kuriais supažindinami GIG naudotojai, administratorius gali įkelti jų atnaujintas versijas, nepanaikinant anksčiau galiojusių.

	V-3. 
	GIG administratoriui turi būti galimybė priskirti naudotojų teises naudotojų grupėms.

	V-4. 
	Galimybė suteikti ribotą prieigą peržiūros teisėmis prižiūrinčiai institucijai (pvz. audito tikslais).

	V-5. 
	Įdiegtas funkcionalumas, kuris siunčia el. laišką sukūrus ar pakeitus GIG naudotojo teises.

	V-6. 
	Prisijungus GIG naudotojui, aiškiai pateikiama informacija apie jam suteiktas teises sistemoje.

	V-7. 
	Prisijungus naudotojui pateikiama informacija apie paskutinį žinomą prisijungimą kaip prevencinę priemonę.

	V-8. 
	Galimybė nustatyti dienų skaičių, kuriam praėjus nesijungę/nesinaudoję GIG naudotojai automatiškai būtų blokuojami ir nurodoma blokavimo priežastis. Dienų skaičius yra apibrėžtas parametru, kurį gali valdyti administratorius.

	V-9. 
	Administratorius gali nustatyti naudotojo darbo sesijos trukmę, kad užtikrintų saugumą ir kontrolę.

	V-10. 
	Galimybė laikinai blokuoti GIG  naudotojus nurodant priežastį[footnoteRef:1]. [1:  GIG realizuota galimybė blokuoti naudotojus. Reikia papildymo – nurodyti priežastį.] 


	V-11. 
	Galimybė GIG vidiniams naudotojams registruoti GIG išorės naudotojų teikiamus duomenis per GIG vidinius modulius, kai duomenys nepateikiami per GIG išorės modulius.

	Naudotojo sąsajos reikalavimai

	V-12. 
	GIG padalija didelį duomenų kiekį į puslapius pagal naudotojo pasirinkimus, taip neapsunkinant darbo, bet leidžiant matyti visus reikiamus duomenis viename puslapyje.

	V-13. 
	GIG vidiniai naudotojai turi galimybę formuoti ir siųsti laisvos formos pranešimus su galimybe pridėti rinkmenas pasirinktam išorės naudotojui, susijusius su pateiktais duomenų objektais ir atliktais veiksmais.

	V-14. 
	Įdiegta galimybė GIG vidiniams naudotojams su specialiomis teisėmis peržiūrėti GIG išorinių modulių formas atskirame lange.

	V-15. 
	Turintys teisę GIG išorės naudotojai turi galimybę administruoti kitus GIG išorės naudotojus.

	V-16. 
	GIG išorės naudotojai turi galimybę matyti sutarties būsenas, jų datas ir komentarus sutarties objekte.

	V-17. 
	Galimybė GIG vidiniams ir išorės naudotojams keisti ir šalinti įvestus, bet neužregistruotus įrašus.

	V-18. 
	Kiekvienoje formoje prieš trinant įrašą pateikiamas perspėjimas, kad naudotojas galėtų apgalvoti veiksmą.

	Saugos reikalavimai

	V-19. 
	GIG turi fiksuoti, kaupti ir saugoti žurnalinius įrašus apie naudotojų, administratorių ir sistemos atliekamus veiksmus, įskaitant duomenų įterpimą, atnaujinimą, pašalinimą, būsenų keitimą, naudotojų autentifikavimo įvykius, paskyrų kūrimą, prieigų ir naudotojų teisių pakeitimus, administratorių veiksmus, GIG komponentų bei saugumo sistemų įjungimą, išjungimą ar perkrovimą, taip pat žurnalinių įrašų peržiūrą, kūrimą, keitimą ar trynimą. Kiekviename žurnaliniame įraše turi būti saugoma veiksmą atlikusio naudotojo identifikavimo informacija – vardas, pavardė, naudotojo ID, IP adresas, taip pat veiksmo data ir laikas. Žurnaliniai įrašai turi būti saugomi ne trumpiau kaip 180 kalendorinių dienų, apsaugoti nuo nesankcionuoto pakeitimo ar ištrynimo ir prieinami Agentūrai pareikalavus. 

	V-20. 
	Sukurtos istorinės DB lentelės, kuriose saugomi visi istorinių duomenų įrašai, užtikrinant jų prieinamumą ir peržiūrą.

	V-21. 
	Užtikrintas duomenų vientisumas, kai pasikeičia GIG objektų duomenys, išsaugant pradinius duomenis, naudojamus objekto sukūrimo metu.

	V-22. 
	Įdiegta funkcija, kuri leidžia sukurti papildomus įrašus, kad atnaujinti duomenys nesunaikintų senųjų ir išsaugotų galimybę atstatyti ankstesnę informaciją.

	V-23. 
	Testavimo aplinkose naudojami tik testiniai duomenys. Jei reikia testavimui naudoti asmens duomenis, taikomos asmens duomenų nuasmeninimo procedūros, užtikrinant asmens duomenų saugumą.

	V-24. 
	Įdiegtas vieningo prisijungimo funkcionalumas (angl. single sign-on (SSO)) GIG vidiniams naudotojams per integraciją su Perkančiosios organizacijos naudotojo paskyra Microsoft Active Directory (Entra ID).

	V-25. 
	Įdiegtas funkcionalumas trečiųjų šalių užsienio piliečiams susikurti paskyrą pildant registracijos formą ir jungtis su naudotojo vardu ir slaptažodžiu. Paskyra turi būti valdoma GIG administratoriaus Keycloack.

	V-26. 
	GIG atsarginės duomenų kopijos turi būti kuriamos automatiniu būdu nustatytu periodiškumu. Atsarginės kopijos saugomos geografiškai nutolusioje vietoje, užtikrinant fizinę ir logistinę atskirtį nuo pagrindinės veiklos vietos, ir šifruojamos pagal Kriptografijos ir šifravimo naudojimo tvarkoje numatytus reikalavimus. Tiekėjas privalo reguliariai tikrinti atsarginių kopijų atkūrimo veiksmingumą pagal nustatytus RTO ir RPO, pateikdamas Agentūrai atkūrimo testavimo rezultatus.

